עלי סלימאן

עלי סלימאן (בערבית: علي سليمان; נולד ב-10 באוקטובר 1977) הוא שחקן ערבי-ישראלי.

ביוגרפיה
עלי סלימאן נולד וגדל בנצרת בתור בן הזקונים במשפחה של 12 ילדים. משפחתו עזבה ב-1948 בעקבות פרוץ מלחמת העצמאות את ביתם בכפר ספורייה (מושב ציפורי כיום). חלק מבני המשפחה עזבו ללבנון למחנות הפליטים עין אלחלווה ונהר אל-בארד; חלקם האחר מתגוררים בסוריה ואף בירדן. מרבית בני המשפחה מתגוררים כיום בנצרת.

מבחינה לאומית בהזדמנויות שונות הזדהה כפלסטיני. כאזרח ישראל העיד שאזרחות זו יצרה מורכבות בתפיסתו בעיני ערבים ממדינות אחרות.

 קריירה 
הוא למד בסל"ה - הסטודיו לאמנויות התיאטרון מיסודו של יורם לוינשטיין והוא בוגר שנתון 2000 של בית הספר. איתו בכיתה למדו בין השאר יובל סגל, דורית בר-אור ונתי אורנן. בתום לימודיו הצטרף לתיאטרון קומדיה דל'ארטה בלונדון. אחר-כך לימד משחק בנגב.
סלימאן שיחק בסרטים וסדרות של יוצרים ישראלים, פלסטינים, אירופאים ואמריקאים שונים.

בשנת 2005 הוא כיכב בסרטו של האני אבו אסעד "גן עדן עכשיו", שזכה בפרס גלובוס הזהב לסרט הזר הטוב ביותר. ב-2007 הופיע בסרטו של פיטר ברג, "הממלכה" לצידו של ג'יימי פוקס. בשנת 2008 שיחק בסרטו של ערן ריקליס "עץ לימון", שם הוא גילם דמות של עורך-דין; בסרט של רידלי סקוט "גוף השקרים" הוא גילם את דמותו של עומר צדיקי.

סלימאן שיחק ביחד עם יואב בר-לב בהצגה "אח-אח-בום-טראח". ההצגה, שנכתבה על ידי יואב בר-לב ונורמן עיסא, עלתה על במת התיאטרון הערבי-עברי בשנים 2003–2008. היא הועלתה בפסטיבל חיפה להצגות ילדים 2003, שם זכתה בפרס ראשון לבימוי (עיסא), ולתפאורה ותאורה (זיו וולושין). כמו כן זכתה ההצגה ב"ציון לשבח למחזה ולמשחק". ההצגה רצה עד 2008 בעשרים פסטיבלים להצגות ילדים ברחבי תבל. היא הועלתה בין השאר ביפן, קוריאה, אוזבקיסטן, ספרד, גרמניה, אוסטריה, ואוסטרליה. זהו סיפור דמיוני על שני אחים (או חברים) שאינם יכולים לחיות זה במחיצת זה, אך גם לא מסוגלים להיפרד. זהו משל, כשהנמשל הוא יצחק וישמעאל, אף שהם אינם מוזכרים במפורש בהצגה, אך אשר היוו השראה למחזה.

ב-2009 שיחק סלימאן במחזה "ראשים מוחלפים" (עיבוד של נעה דר, שגם ביימה את "היואדאנה" של המחזאי ההודי הנודע גיריש קרנאד) שעלה על במת "הזירה הבין תחומית".

בשנת 2014, סלימאן שיחק בהצגה "רוח ים" בתיאטרון חיפה; עיבוד של אופירה הניג וח'ליפה נאטור לספר "יחסי הסודיים עם קרלה ברוני" מאת עלאא חליחל, בבימויה של הניג עצמה.

בשנת 2017 גילם את אבו עומאר במיני-סדרה הבריטית "המדינה", מבית ערוץ 4 ונשיונל ג'יאוגרפיק, לצדם של היאם עבאס וכרים קאסם.

בשנת 2018 הוא גילם קצין תימני במיני-סדרה האמריקאית "המגדלים הגבוהים" ברשת "Hulu", המבוססת על ספרו באותו שם של לורנס רייט משנת 2006.

בשנת 2021 שיחק בסרט הדרמה השנוי במחלוקת "אמירה", של הבמאי המצרי מוחמד דיאב  שהיה אמור לייצג את ירדן בטקס פרסי האוסקר, אך לאחר שארגוני אסירים פלסטינים מחו נגד אופיו של הסרט, ירדן החליטה לא לשלוח אותו לאוסקר.

בשנת 2022 שיחק בסרט "השחייניות" בבימויה של סאלי אל-חוסייני.

בשנת 2024 שיחק את צ'יק בסרט הדרמה האמריקאי "המרוץ לניצחון של ארתור"  לצדו של מארק וולברג.

פילמוגרפיה
 קולנוע 
+שנהסרטתפקידהערות1996כרוניקה של היעלמות האיש2003המנגליסטיםחייל2004הכלה הסוריתחייל סורי #22005גחלים לוחשותגאזיגן עדן עכשיוחאלד2007הממלכה היית'םסרט אמריקאי2008עץ לימוןזיאד דאודגוף השקריםעומאר סאדיקיסרט אמריקאיThe Prince of Veniceואלידסרט קצרAl-mor wa al rummanקאיס2009הזמן שנותרח'ליל2010Do Not Forget Me Istanbulפאיזסרט אנתולוגיה, הפקה יוונית-טורקית2011Al Juma Al Akheiraיוסףסרט ירדני-אמירתי2012Cruel Summerמלךסרט קצרהפיגועאמין ג'אפריסרט לבנוניהירושה מרוואןהפקה ישראלית-צרפתיתלהישאר בחייםקצין סורי2013מקום אחרסאלחסרט קצרתחת אותה השמשניזארהשורד האחרוןסרט אמריקאי2014Mars at SunriseחאלדFlying Homeהשייח'סרט בלגיערבים רוקדיםסאלחThe Warrenאבו לוקהסרט קצרFrom A to Bקצין סוריסרט אמירתיDisney Ramallahראביהסרט קצר2015Zinzanaדאעבאןסרט אמירתינדיה - שם זמנינימר2016האיידול סעידהרמוניהדאודThe Worthyג'מאלסרט אמירתיFive Boys and A Wheelסאמחסרט קצרKaçisקאבירסרט טורקי2017מבצע שלאגרעלי אבו נאצר2019It Must Be Heavenבחור במסעדה2020200 MetersמוסטפאFlasbellekמוסאסרט טורקי2021הסלון של הודא חסאןAl Naherהאישסרט לבנוניאמירהנאוורסרט מצריפארחהאבו ואלידסרט ירדניLovesick in the West Bankנאיףסרט קצרAbdelinhoאמיר טאלבסרט מרוקאיDesertedעליסרט אסטוני-שוודי2022השחייניותעזאת מרדיני2024המרוץ לניצחון של ארתור צ'יקסרט אמריקאי2025Coyotesמוקליססרט קצרG20עדאוויסרט אמריקאיYunanשפרדסרט גרמניTBAThe Way of the Windקליאופאססרט אמריקאי

 טלוויזיה 
+שנהסדרהתפקידהערות2000פאזללקוחפרק2009מסודריםסאלח זביידיפרק2011הומלנדוורזיר זאפירפרק: "Pilot"ההבטחהמוחמד אבו חסן4 פרקים2015משפחה טובהראשיד טראזיפרק: "1.11"2016המדרשהסעיד עדנאןפרק: "Mivtza Sofia"2017המדינהאבו עומאר3 פרקים2018המגדלים הגבוהיםגנרל קמיש4 פרקיםג'ק ראייןמוסא בין סולימאןתפקיד ראשי (עונה 1); 8 פרקים2020ג'ודהריאדפרק: "#2.1"2025מטרה ראשונית ד"ר אקרם ניזאר5 פרקים2025 - הווהבית דודשאולתפקיד ראשי (2 עונות); 16 פרקים

קישורים חיצוניים





 הערות שוליים 

קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:שחקנים ערבים ישראלים
קטגוריה:נצרת: אישים
קטגוריה:ישראלים שנולדו ב-1977